યોગાસન કોઈ સાધારણ વસ્તુ નથી. આ એક શારીરિક સાધના છે, જેમાં નિયમ, અનુશાસન, આત્મવિશ્વાસ અને સાતત્યની જરૂરિયાત હોય છે. સતત અભ્યાસ જરૂરી છે. યોગાસન કરતા પહેલા જાણવું જરૂરી છે કે યોગાસન એટલે શું? એમાં સાવચેતી જરૂરી છે. વ્યક્તિ સાવચેત ન રહે તો લાભ ને બદલે નુકસાન સંભવ છે. માટે યોગાસન શીખનારાઓ કે કરનારાઓએ પહેલા કેટલીક મહત્વપૂર્ણ બાબતોથી વાકેફ થઇ જવું જરૂરી છે. ખોટી રીતે કરેલા યોગાસનોથી શારીરિક અવસ્થતા થઇ શકે છે. યોગાભ્યાસ પહેલા તેની બધી જ વિધિ જાણી લો. ખરી વિધિથી કરેલા યોગાભ્યાસથી શરીર સ્વસ્થ અને મન પ્રસન્ન રહે છે.